צ'דוויק בוזמן

צ'דוויק ארון בוזמן (באנגלית: Chadwick Aaron Boseman;‏ 29 בנובמבר 1976 – 28 באוגוסט 2020) היה שחקן קולנוע וטלוויזיה אמריקאי. הוא נודע בעיקר בזכות גילומו של גיבור-העל הפנתר השחור/טצ'אלה בסרטי היקום הקולנועי של מארוול. הופעתו בתפקיד ראשי בסרט "הפנתר השחור" התקבלה בביקורות מהללות וזיכתה אותו בפרס גילדת שחקני המסך ובפרס NAACP Image. על תפקידו בסרט "הבלוז של מא רייני", זכה בוזמן לאחר מותו בפרס גלובוס הזהב לשחקן הטוב ביותר - סרט דרמה, ובמועמדות לפרס אוסקר לשחקן הטוב ביותר בטקס פרסי אוסקר ה-93. בוזמן נולד וגדל בעיירה אנדרסון שבקרוליינה הדרומית לקרוליין, אחות במקצועה, ולירוי בוזמן, עובד במפעל לטקסטיל ובעל עסק לריפוד. שניהם אפרו-אמריקאים נוצרים. הוא חונך כנוצרי והוטבל לנצרות. נטל חלק במקהלת כנסייה וקבוצת נוער. הכומר שלו בעבר אמר ששמר על אמונתו. בוזמן הצהיר שהתפלל להיות הפנתר השחור לפני שלוהק לגילום הדמות. בכיתה י' כתב את המחזה הראשון שלו, "Crossroads", והעלה אותו בבית הספר לאחר שבן כיתתו נורה ונהרג. סיים לימודי תואר ראשון בבימוי באוניברסיטת הווארד שבוושינגטון די. סי.. הוא למד גם בסמסטר קיץ בחסות אוקספורד באקדמיה הבריטית-אמריקאית למשחק. בוזמן החל את הקריירה שלו כשחקן בפרקים בודדים של סדרות הטלוויזיה בהן "משמרת שלישית", "כל ילדיי", "חוק וסדר", "CSI: ניו יורק", "ER", "פשע מן העבר" ו"שקר לי". כמו כן שיחק במשך שתי עונות בסדרה "לינקולן הייטס" של רשת ABC Family ושיחק בסדרת המסתורין של רשת NBC "אנשים אנונימים" עד שבוטלה. עבודותיו הבולטות כשחקן קולנוע היו גילום דמותו של ג'קי רובינסון בסרט הקולנוע "42" משנת 2013, ובתפקיד ג'יימס בראון בסרט הביוגרפי "קומו על הרגליים" משנת 2014. הוא גילם את דמותו של שחקן הפוטבול וונטה מאק בסרט "יום הבוחר" מ-2014, ואת עורך הדין והשופט ת'ורגוד מרשל בסרט "מרשל" משנת 2017. בוזמן נבחר לשחק בתפקיד גיבור-העל הפנתר השחור בסרט השלישי בסדרת קפטן אמריקה, "קפטן אמריקה: מלחמת האזרחים" שיצא לאקרנים ב-2016 ועל תפקיד זה היה מועמד לפרס סאטורן לשחקן משנה, וכן כיכב בתפקיד הראשי בסרט "הפנתר השחור" שיצא ב-2018 עליו היה מועמד שוב לפרס סאטורן, הפעם בקטגוריית שחקן ראשי. שיחק בתור הפנתר השחור גם בסרט "הנוקמים: מלחמת האינסוף" באותה שנה. הוא שב לגלם את התפקיד גם בסרט ההמשך "הנוקמים: סוף המשחק" ב-2019. ב-2019 גילם בלש משטרה במותחן האקשן המשטרתי "21 גשרים" שאותו גם הפיק. ב-2020 גילם מנהיג יחידה צבאית במלחמת וייטנאם בסרט "הזהב של נורמן". לפני פטירתו הצטלם לסרט הדרמה "הבלוז של מא רייני", המבוסס על מחזה באותו השם. הסרט צפוי לעלות לנטפליקס. על משחקו בסרט, לאחר מותו העניקה התאחדות בחירת המבקרים האמריקאית (CCA) (אנ') לבוזמן את פרס הופעת השנה בקולנוע השחור (אנ'), וכמו כן הוא זכה בפרס גלובוס הזהב לשחקן הטוב ביותר - סרט דרמה ובפרס השחקן הטוב ביותר בפרסי איגוד מבקרי הקולנוע האמריקאי. ב-15 במרץ 2021 נמסר רשמית שבוזמן קיבל על תפקידו בסרט מועמדות לפרס אוסקר בקטגוריית השחקן הטוב ביותר בתפקיד ראשי, ובכך היה לשחקן השביעי בהיסטוריה המקבל מועמדות לפרס לאחר מותו, בקטגוריה זו או בקטגוריית שחקן המשנה הטוב ביותר בוזמן היה צמחוני. ב-2016, בוזמן אובחן כחולה בשלב השלישי של סרטן המעי הגס. פרט זה נשמר בחשאיות ומעולם לא יצא אל כלי התקשורת, ובוזמן שיתף את הדבר אך ורק עם משפחתו. במקביל לטיפולי הכימותרפיה והניתוחים הרבים שעבר כחלק מן הטיפול בו, הוא המשיך לעבוד והצטלם לסרטים נוספים. בסוף 2019, המחלה החמירה והגיעה לשלב הרביעי, הקטלני. בוזמן איבד חלק נכבד ממשקל גופו והפך לתשוש במיוחד, ובהתאם לכך הוא הפסיק להופיע בפומבי. בסרטון שהעלה לרשת החברתית "אינסטגרם" באמצע אפריל 2020 הוא נראה רזה וחלש, אז מעריציו הביעו חשש לבריאותו מבלי לדעת על מחלתו. ב-28 באוגוסט, לאחר שגסס במשך כמה שבועות, בוזמן נפטר מסיבוכי הסרטן בביתו שבלוס אנג'לס, כשהוא בן 43. אוניברסטת הווארד קראה על שמו של בוזמן את המכללה לאמנויות יפות של האוניברסיטה. הוא למד במכללה בין השנים 1997–2000, והוביל את מחאת הסטודנטים נגד מיזוג המכללה לתוך המכללה לאמנויות ומדעים. עצמאותה של המכללה לאמנויות יפות הושבה לה בשנת 2018, ביום שבו נאם בוזמן את נאום הכבוד בטקס הענקת התארים לבוגרי המכללה. הפרק השני בסדרה "מה אם...?" מוקדש לבוזמן. עוד הונצח במשחק הנפוץ פורטנייט בעזרת פסל של הפנתר השחור בחלק 2 עונה 14. בשנת 2022 עלה הסרט הפנתר השחור: ואקאנדה לנצח, המוקדש לזכרו של בוזמן. מדיה וקבצים בנושא צ'דוויק בוזמן בוויקישיתוף צ'דוויק בוזמן, ברשת החברתית פייסבוק צ'דוויק בוזמן, ברשת החברתית אקס (טוויטר) צ'דוויק בוזמן, ברשת החברתית אינסטגרם צ'דוויק בוזמן, במסד הנתונים הקולנועיים IMDb (באנגלית) צ'דוויק בוזמן, באתר "אידיבי", מאגר הידע העברי לקולנוע ישראלי ועולמי צ'דוויק בוזמן, באתר AllMovie (באנגלית) צ'דוויק בוזמן, באתר Rotten Tomatoes (באנגלית) צ'דוויק בוזמן, באתר Box Office Mojo (באנגלית) צ'דוויק בוזמן, באתר Metacritic (באנגלית) צ'דוויק בוזמן, במסד הנתונים הקולנועיים KinoPoisk (ברוסית) צ'דוויק בוזמן, באתר אפל מיוזיק (באנגלית) צ'דוויק בוזמן, באתר Last.fm (באנגלית) נעמה רק, ‏תזכרו את השם, אם תצליחו, באתר ‏מאקו‏, 2 במרץ 2016 אורון שמיר, צ'דוויק בוזמן היה גיבור גדול יותר מכל דמות קומיקס, באתר הארץ, 31 באוגוסט 2020 צ'דוויק בוזמן, באתר אנציקלופדיה בריטניקה (באנגלית) צ'דוויק בוזמן, באתר "Find a Grave" (באנגלית) ארה"ב: השחקן צ'דוויק בוזמן, כוכב "הפנתר השחור", נפטר בגיל 43, באתר ynet, 29 באוגוסט 2020 Remien, Shale. "Anderson native Chadwick Boseman stars as the Black Panther: Local pastor reacts". Greenville, South Carolina: WHNS. ארכיון מ-25 בפברואר 2018. נבדק ב-16 בפברואר 2018. {{cite web}}: (עזרה) Watson, Elliot. "Chadwick Boseman on Black Panther and the healing power of cinema". HungerTV.com. London: Hunger Publishing Ltd. ארכיון מ-16 בפברואר 2018. נבדק ב-16 בפברואר 2018. {{cite web}}: (עזרה) Meet Marvel’s Black Panther: Chadwick Boseman, אתר מגזין וראייטי, 28 באוקטובר 2014 N'Duka, Amanda (February 2, 2021). Critics Choice Association Honors Chadwick Boseman, Delroy Lindo, Zendaya, John David Washington, Tessa Thompson & More For The 3rd Annual Celebration Of Black Cinema. Deadline Hollywood. Retrieved February 3, 2021 D'Alessandro, Anthony (March 15, 2021). Chadwick Boseman Becomes Seventh Actor To Receive Posthumous Oscar Nomination. Deadline Hollywood. Retrieved March 15, 2021 Uwumarogie, Victoria (22 במרץ 2018). "Drake, Chadwick And Other Famous Black Men Who've Gone Vegetarian And Vegan". MadameNoire. נבדק ב-5 בינואר 2020. {{cite web}}: (עזרה) Christina Maxouris, "'Black Panther' star Chadwick Boseman has died", CNN, August 28 2020 Hipes, Patrick (May 26, 2021). Howard University To Rename College Of Fine Arts After Alum Chadwick Boseman. Deadline Hollywood. Retrieved May 26, 2021